14/03/2017 | Administración LocalMunicipal
Melide
Publicación definitiva modificación ordenanzas IVTM e Auga

O Pleno da Corporación, en sesión do 7 de novembro de 2016 acordou aprobar a modificación das Ordenanzas municipais seguintes: - número 1, reguladora do Imposto sobre Bens Inmóbeis - número 2, reguladora do Imposto sobre Vehículos de tracción mecánica - número 8, reguladora da taxa pola subministración/distribución de auga, Elevado a definitivo o acordo adoptado polo Pleno, logo de terse publicado no BOP número 216, de 15/11/2015, e unha vez transcorrido o prazo sen que se teña presentado reclamación nin alegación ningunha, de acordo co certificado emitido con data do 31 de xaneiro de 2017, publícase o texto das modificacións das ordenanzas número 2 e 8, toda vez que a modificación correspondente á modificación da Ordenanza número 1 xa foi obxecto de publicación definitiva no BOP de 5 de xaneiro de 2017, así: 1.- Ordenanza número 2, reguladora do Imposto sobre Vehículos de tracción mecánica Modifícase o artigo 2, exencións, que quedaría redactado como segue: “Artigo 2. Exencións Estarán exentos do imposto os vehículos aos que se refire o artigo 93.1 do TRLFL, nos termos regulados nesta. Para os efectos previstos no apartado anterior, os interesados poderán solicitar a exención no rexistro xeral deste Concello, debendo acompañar a seguinte documentación: a) No suposto dos vehículos para persoas de mobilidade reducida, en relación co disposto no parágrafo segundo do artigo 93.2 do Texto refundido da Lei reguladora das facendas locais, os solicitantes da exención por discapacidade (en grao igual ou superior ao 33 por cento): - Fotocopia do permiso de circulación. - Xustificante da exención do Imposto especial sobre determinados medios de transporte (Imposto de matriculación), de ser o caso. - Certificado de empadroamento no Concello de Melide. - Acreditación de que o vehículo vai ser dedicado exclusivamente ao uso do discapacitado. - Certificado da discapacidade emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao de total, absoluto ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade b) No suposto dos tractores, remolques, semirremolques e maquinaria agrícola: - Fotocopia do permiso de circulación. - Fotocopia do certificado de características. - Fotocopia da libreta de inspección agrícola expedida a nome do titular do vehículo. - Certificado de empadroamento. Non procederá a aplicación desta exención cando pola Administración municipal se comprobe que os tractores, remolques ou semirremolques, de carácter agrícola, se dedican ao transporte de produtos ou mercadorías de carácter non agrícola ou que non se estime necesario para explotacións da dita natureza”. 2.- Ordenanza número 8, reguladora da taxa pola subministración/distribución de auga, Modifícase o artigo 6, que quedaría redactado como segue: “Artigo 6.º.–COTA TRIBUTARIA. Cota por subministración de auga: a cota tributaria en concepto de taxa por subministración de auga potable resulta de aplicar á base impoñible o precio por metro cúbico de consumo de auga, segundo segue: Tarifas do servizo de abastecemento: 1.–Abonados domésticos e comerciais: 1.1.–Mínimo de 10 m³ mes: 0,3649 €/m³ 1.2.–Excesos: 0,4616 €/m³ 2.- Usos industriais e obras: 2.1.–Mínimo de 30 m³ mes: 0,4188 €/m³ 2.2.– Excesos: 0,5153 €/m³” Melide, 27 de febreiro de 2017 A alcaldesa Dalia García Couso